ไม่ใช่ไอบาจัด มวยสบายใจมีชิงทอง อลป.ค่อนข้างแน่ รอชี้ขาด มิ.ย.นี้
คุณหญิงปัทมา ลีสวัสดิ์ตระกูล ไอโอซีเมมเบอร์เผยกีฬามวยสากลอาจมีสิทธิถูก บรรจุในโอลิมปิกเกมส์ 2020 แต่คงไม่ใช่ไอบามารับผิดชอบจัดการแข่งขัน เนื่องจากการสอบสวนยังไม่เสร็จสิ้น โดยเวลานี้คณะทำงานของไอโอซี กำลังดำเนินการสอบสวน และจะส่งเรื่องให้คณะกรรมการบริหารไอโอซีสัปดาห์หน้า จากนั้นไอโอซีจะตัดสินเรื่องไอบา เดือน มิ.ย.นี้ ในการประชุมสามัญประจำปี ณ เมืองโลซานน์ ประเทศสวิตเซอร์แลนด์,คุณหญิงปัทมา ลีสวัสดิ์ตระกูล กรรมการคณะกรรมการโอลิมปิกสากล หรือไอโอซีเมมเบอร์ เปิดเผยถึงกรณีของมวยสากลจะได้รับการบรรจุในมหกรรมกีฬาโอลิมปิกเกมส์ 2020 ที่กรุงโตเกียว ประเทศญี่ปุ่น หรือไม่ว่า ในเรื่องนี้ทางไอโอซีได้มอบให้เนนาด ลาโลวิช ชาวเซอร์เบีย สอบสวนเรื่องดังกล่าวกับ สหพันธ์มวยสากลนานาชาติ หรือไอบาอยู่ และคณะทำงานชุดนี้จะรายงานให้ไอโอซีรับทราบในสัปดาห์หน้า จากนั้นไอโอซีจะตัดสินในเดือน มิ.ย.นี้ ในการประชุมสามัญประจำปี ณ เมืองโลซานน์ ประเทศสวิตเซอร์แลนด์,กีฬามวยสากลจะถูกบรรจุในโอลิมปิก 2020 แต่อาจจะเป็นองค์กรอื่น ที่ไม่ใช่ไอบามารับผิดชอบจัดการแข่งขัน เนื่องจากการสอบสวนยังไม่เสร็จสิ้น ทั้งเรื่องของการไม่มีธรรมาภิบาล การตัดสินการแข่งขันที่เป็นข้อกังขา การล้มมวย การพนัน ความไม่โปร่งใสทางการเงิน การใช้สารต้องห้าม เหล่านี้อยู่ในกระบวนการ สอบสวนทั้งหมด ซึ่งล่าสุดประธานไอบาก็ได้ลาออกไปแล้ว คุณหญิงปัทมากล่าว,ไอโอซีเมมเบอร์ชาวไทยกล่าวต่อว่า ส่วนกรณีสารต้องห้ามในนักกีฬายกน้ำหนักไทย ยังไม่มีประเด็นใหญ่สำคัญออกมาจากองค์กรกีฬาระดับโลก องค์กรต่อต้านการใช้สารกระตุ้นต้องห้ามโลก หรือวาดา และสหพันธ์ยกน้ำหนักนานาชาติ กำลังทำงานร่วมกันอย่างเคร่งครัดและใกล้ชิด ไม่ได้เป็นหัวข้อใหญ่ในบอร์ดไอโอซี
ไอโอซีเมมเบอร์เผยกีฬามวยสากลอาจมีสิทธิถูก บรรจุในโอลิมปิกเกมส์ 2020 แต่คงไม่ใช่ไอบามารับผิดชอบจัดการแข่งขัน เนื่องจากการสอบสวนยังไม่เสร็จสิ้น
คุณหญิงปัทมา ลีสวัสดิ์ตระกูล,โอลิมปิก 2020,มวยสากลสมัครเล่น,ไอบา